Regjie di Carlo Della Vedova e Luca Peresson
Entract Multimedia
Letter box 4:3 Pal /36 min.
2006
Charleroi - Daspò di Colonia Caroya, Carlo Della Vedova e Luca Peresson a mostrin une altre pagjine de diaspore furlane, chê che, ae fin de seconde vuere mondiâl, e viôt emigrâ in Belgjiche centenârs di nestris coregjonâi. La idee e ven fûr ancje de esigjence, 50 agns daspò de tragjedie di Marcinelle (dai 8 di Avost dal 1956) li che a muririn 262 minadôrs, di vignî a bon su un dai aspiets plui dramatics di chest esodi provocât de precarietât des condizions sociâls e economichis dopo de seconde vuere mondiâl. Al è cussì che tancj, pronts a ducj i sacrificis par dâ di vivi a dute la famee, a forin clamâts dongje de ufierte di lavôr des minieris belgjichis. Ma, chescj minadôrs, a jerin lassât a scûr, dai guviers complasents e cinics, dai pericui reâi di chestis minieris, consideradis in chê volte tant che lis plui pericolosis dal mont. Il film al dopre lis testemoneancis dai protagoniscj, dai lôr dissendents e di une documentazion storiche acurade.
Farcadice al è un progjet audiovisîf su la memorie de emigrazion furlane metût adun in colaborazion cu la Regjon Friûl Vignesie Julie. Al conte cinc realtâts, cinc musis diviersis di un secul di migrants: Colonia Caroya in Argjentine, Charleroi in Belgjiche, Umkomaas in Sud Afriche, Toronto in Canadà e il Friûl in Italie. I documentaris a son realizâts come diaris di viaç e a rapresentin une testemoneance impuartante che e met dongje la storie contade dai protagoniscj cu la documentazion storiche di fotos e di filmâts, vâl a dî ponts di viste paralêi e dut câs simultanis. Nol è un che al conte e nancje une vôs fûr cjamp: a contâ a son lis personis te lôr lenghe tradizionâl (il furlan) ma miscliçade, contaminade di agns di contats. Un lengaç, ancje fisic, che al puarte daûr i segns de storie e dai lûcs, une mape de vite e des esperiencis di chestis personis. Un viaç tal spazi e tal timp ae scuvierte dai dissendents di emigrants ancjemò une vore leâts ae lôr divignince.
Il film al à vût il premi "Renato Appi" di Cordenons te edizion 2006.
Progjet e regjie: Carlo Della Vedova e Luca Peresson
Produzion: Entract Multimedia in colaborazion cul Comun di Tarcint
Par viodilu
http://www.entract.it/project/progetto-farcadice/
Distribuzion
Entract Multimedia
entract@entract.it
fur_Latn ast_Latn knc_Latn unk fur_Latn fur_Latn fur_Latn fur_Latn fur_Latn fur_Latn zho_Hans fur_Latn ast_Latn eng_Latn